
Cerebromics

Bevezető
Az elmúlt évtizedek egyik legjelentősebb halálindokát a rákos megbetegedések jelentették. A daganatokban lejátszódó komplex folyamatok és alkalmazkodóképessége a különböző körülményekhez és kezelésekhez állandó kihívást jelent az orvostudomány számára. Ám, az omikai tudományok gyors ütemű fejlődése egyre világosabb képet ad a betegségek molekuláris szintű profilozásában.
Célkitűzés
A Cerebromics projekt célja a medulloblastoma molekuláris profiljának részletes feltárása, az újonnan azonosított mutációk adatbázisba integrálása, valamint a személyre szabott terápiás lehetőségek támogatása egy innovatív, interaktív platform segítségével.
Módszer
A kutatás során 2000 medulloblastoma okozó mutációt gyűjtöttem össze, valamint a mutációk leírását, pozícióját és HGVS leírását. A tulajdonságok elemzésének segítségével mindegyiket négy alcsoportba soroltam, amelyek alapján a továbbiakban a mesterséges intelligenciát gépi tanulási algoritmusokkal tanítani akarom, hogy azonosítsa a tumor specifikus biomarkereit és prediktív mintázatait. Ezek mellett, az általam létrehozott weboldal, a beteg adatai alapján, kezelési lehetőségeket ajánl az orvosok számára, lehetővé téve, hogy a beteg paramétereinek legmegfelelőbb módszert válassza.
Eredmények
A jelenlegi weboldal klinikai adatok integrálásával azonosítani képes a betegség alcsoportját, amelyeknek megfelelően kezelési javaslatokat ad az orvosok számára. Továbbá, a rendszer alkalmazásával sikerült prediktív biomarkereket felfedezni, amelyek alapot nyújthatnak a célzott terápiák kidolgozásához.
Következtetések
A "Cerebromics" projekt eddigi eredményei megerősítik a mesterséges intelligencia alkalmazhatóságát a medulloblastoma kezelésében és a személyre szabott orvoslás területén. A projekt további fejlesztése és a minta méretének növelése szükséges a kezelési tervek pontosságának és hatékonyságának optimalizálásához, hogy a betegek számára jobb kimeneteleket biztosítsunk.



